[{"text_idx": "#000000", "text": "Arta rondo Jan De Cooman"}, {"text_idx": "#000002", "text": "La homo kaj la artisto"}, {"text_idx": "#000003", "text": "Jan DE COOMAN naskig\u0302is en Zandbergen la kvaran de au\u0306gusto 1893. Ankau\u0306 tie li mortis la 11-an de junio 1949."}, {"text_idx": "#000004", "text": "La familio DE COOMAN okupis situacion inter la eminentuloj de la kampara vilag\u0302o Zandbergen. Jan estis la kvara kaj plej juna filo de la familio. Lia patro, lernejestro, estis homo de devo kaj konscienco, severa kaj justa. Li estis bonkora homo. Lia patrino estis pia virino. S\u0302i mem devenis de artista familio kaj estis ege kritikema."}, {"text_idx": "#000005", "text": "La infanag\u0302o de Jan DE COOMAN pasis inter la horizontoj de la bonodoraj herbejoj, la spegula akvo de Dender, la vasta c\u0302ielo, la susuraj kanoj kaj la blekado de bovoj en la verda kamparo de Zandbergen. La skizoj kaj pentraj\u0302oj el tiu epoko ankorau\u0306 hodiau\u0306 estas ege s\u0302atataj."}, {"text_idx": "#000006", "text": "Jan havis onklon, Jan HEYLEMANS, profesoro c\u0302e la akademio en Sint-Gillis-Bruselo. Tiu mem estis talentplena artpentristo. Li sukcesis persvadi patron De Cooman sendi sian filon al la Akademio pri Belartoj por instruig\u0302i pri pentrarto."}, {"text_idx": "#000007", "text": "Unu el la profesoroj estis Constant Montald, kiu instruis al li la inklinon al ritmo, la sentemon pri arabesko kaj la forton de plastika esprimo. C\u0302iujn c\u0302efajn premiojn en la akademio gajnis la lernanto-pentristo."}, {"text_idx": "#000008", "text": "Li j\u0302us finstudis, kiam je lia 21-jarig\u0302o (la 4-an de au\u0306gusto 1914) eksplodis la unua mondmilito. En tiu morna periodo li precipe sin dedic\u0302is al la pentrado de interioroj kaj portretoj. El tiu epoko datig\u0302as multaj krajonaj skizoj kaj plumaj desegnaj\u0302oj pri mildaj maljunuloj kaj tipaj vilag\u0302anoj."}, {"text_idx": "#000010", "text": "Ekestis kontaktoj kun personoj el la urba eminentularo. Inter ili estis grandindustriisto, kiu ekprotektis Jan De Cooman kaj provis igi lin eksterlande konata."}, {"text_idx": "#000011", "text": "Por gajni porvivon kaj havi fiksan enspezon li akceptis la taskon de desegnoinstruisto en la \u2018Kolegio Sankta Katarina\u2019 kaj en la \u2018Instituto Sankta Jozefo\u2019 en Geraardsbergen. Tamen la leciontabelo malhelpis la junan artiston dedic\u0302i sin g\u0302isfunde al siaj priartaj klopodoj. C\u0302irkau\u0306 1930 li rezignis pri sia instruista tasko por plene dedic\u0302i sin al la pentrarto kaj gravurado."}, {"text_idx": "#000014", "text": "C\u0302irkau\u0306 1926 li amikig\u0302is kun doktoro A. VAN DER SCHUEREN, fama kirurgo. Tiu lin konsideris talenta artisto kaj komisiis al li la dekoracion de sia kabineto per la \u201cfabeloj de Lafonteno\u201d."}, {"text_idx": "#000015", "text": "Komisiite de siaj samvilag\u0302anoj de Zandbergen li pentris sian unuan Kalvarian vojon por la tiea paroha preg\u0302ejo (1927)."}, {"text_idx": "#000017", "text": "En 1933 li verkis en Averbode serion de ses gravuraj\u0302oj pri la abatejo kaj kroman apartan \u201cMater Dolorosa\u201d-n. Tiu serio konsiderendas kulmino de teknika lerteco."}, {"text_idx": "#000020", "text": "En la sama epoko, sub la premo de lia s\u0302prucanta inspiro, multaj pentraj\u0302oj kaj gravuraj\u0302oj realig\u0302is."}, {"text_idx": "#000021", "text": "Post la naskig\u0302o de la nau\u0306a infano, nau\u0306a filo, mortis lia edzino, lia subteninto kaj morala asistinto (1937). De totala pereo savis lin nur arda laboro kaj per g\u0302i li kapablis konsolig\u0302i post la morta doloro. La pentraj\u0302oj kaj gravuraj\u0302oj atestas lian malesperan animstaton."}, {"text_idx": "#000025", "text": "Pro la militaj kondic\u0302oj kaj pro lia malpli bona sanstato praktike maleblig\u0302is liaj translokig\u0302oj. Li pli kaj pli verkis en sia laborejo."}, {"text_idx": "#000026", "text": "Post la dua mondmilito lia sanstato ne plibonig\u0302is kaj li dau\u0306re restis en sia laborejo por verki. En tiu epoko ekestis \u201cEn Majo\u201d (1947), gravuraj\u0302o, kiu gajnis la internacian premion (Trienalo de Milano)"}, {"text_idx": "#000027", "text": "Li forpasis la 11-an de junio 1949 en sia log\u0302ejo en Zandbergen. Lia restaj\u0302o estis entombigata en la tombejo de lia naskig\u0302a vilag\u0302o."}]